Translations:Help:Notifications/26/da

I det gamle system tilbyder MediaWikisoftwaren kun meddelelser i form af overvågningslisten. Overvågningslisten er nyttig, men dens rækkevidde og brug er desværre begrænset. Den fungerer godt, når man ønsker at se ændringer på en bestemt side, men ikke så godt, når man vil se ændringer, der vedrører en bestemt bruger. Samtidig er der ingen filtre eller begrænsninger: Hvis siden er overvåget, modtager man beskeder om samtlige redigeringer på siden (selv ubetydelige ændringer). Hvis den derimod ikke er overvåget, modtager man omvendt slet ingen. Overvågningslister er nyttige til dét de er designet for, men de kan ikke favne alle relaterede wiki-aktiviteter. Vi håber, at det nye værktøj, sammen med overvågningslisterne, kan give en bedre brugeroplevelse. Wiki-brugere vil på en hurtigere og lettere måde kunne lære om flere værktøjsfunktioner og ligeledes få bedre mulighed for at anvende de informationer, de modtager.